**ZAPISNIK**

**s 26. sjednice Školskog odbora II GIMNAZIJE - SPLIT, održane dana 5. lipnja 2024. godine u uredu ravnateljice s početkom u 18:00 sati.**

Nazočni članovi:

1. A. N., predsjednica Školskog odbora
2. K. Š., zamjenica predsjednice Školskog odbora
3. A. G. L., član
4. L. A., član

Ostali nazočni: ravnateljica i tajnica škole.

Izočni članovi: Đ. V. - S., E. K. i D. P. opravdali su svoj izostanak.

Predsjednica Školskog odbora A. N., prof. započela je sjednicu u 18:00 sati, pozdravila prisutne te predlaže sljedeći

**D n e v n i r e d:**



Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 25. (elektroničke) sjednice Školskog odbora II GIMNAZIJE - SPLIT. Članovi Školskog odbora jednoglasno su usvojili Zapisnik s 25. (elektroničke) sjednice Školskog odbora.

**Ad.2.)** Predsjednica Školskog odbora zamolila je očitovanje na usvajanje Pravilnika o izmjenama i dopunama Pravilnika o radu II GIMNAZIJE - SPLIT, nakon provedenog savjetovanja s sindikalnim povjerenikom s pravima i obvezama radničkog vijeća. Nakon uvida u Pravilnik o izmjenama i dopunama Pravilnika o radu II GIMNAZIJE - SPLIT, Školski odbor jednoglasno donosi

**O D L U K A br. 1**

Članovi Školskog odbora jednoglasno su usvojili Pravilnik o izmjenama i dopunama Pravilnika o radu II GIMNAZIJE - SPLIT.

**Ad.3.)** Ravnateljica škole I. K., prof. upoznala je prisutne kako je s danom 2. svibnja 2024.g. raspisan natječaj za radno mjesto Stručni/a suradnik/ica - psiholog/inja, 1 izvršitelj/ica, na neodređeno puno radno vrijeme za ukupno 40 sati tjedno, te da je u natječajnom roku pristiglo 9 prijava. Uvidom u natječajnu dokumentaciju utvrđeno je kako je 7 prijava valjano, dok 2 prijave ne udovoljavaju uvjetima natječaja. Dana 28. 5. 2024. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno četiri (4) kandidata od sedam (7) uredno pozvanih. Uvidom u Zapisnik povjerenstva najveći broj bodova dobila je kandidatkinja D. M., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 2**

kojom daje prethodnu suglasnost za zasnivanje radnog odnosa s D. M., na radno mjesto stručni suradnik - psiholog na neodređeno puno radno vrijeme za ukupno 40 sati tjedno.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 19:00 sati.